02009L0034 — SL — 26.07.2019 — 001.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

►B DIREKTIVA 2009/34/ES EVROPSKEGA PARLAMENTA IN SVETA z dne 23. aprila 2009 o skupnih določbah za merilne instrumente in metode meroslovne kontrole (prenovitev) (Besedilo velja za EGP) (UL L 106 28.4.2009, str. 7)

spremenjena z:









▼B

DIREKTIVA 2009/34/ES EVROPSKEGA PARLAMENTA IN SVETA

z dne 23. aprila 2009

o skupnih določbah za merilne instrumente in metode meroslovne kontrole

(prenovitev)

(Besedilo velja za EGP)







POGLAVJE I

TEMELJNA NAČELA

Člen 1

1. Ta direktiva se uporablja:

(a) za „instrumente“, kakor so opredeljeni v odstavku 2;

(b) za merske enote, za usklajevanje merilnih metod in meroslovnih kontrol ter, po potrebi, za sredstva, potrebna za izvajanje takih metod;

(c) za predpisovanje, za merilne metode, za meroslovne kontrole in za označevanje količin predpakirnih izdelkov.

2. Za namene te direktive „instrumenti“ pomenijo merilne instrumente, sestavne dele merilnih instrumentov, dodatne naprave in merilno opremo.

3. Na podlagi te direktive in posebnih direktiv, ki se nanašajo nanjo, države članice se smejo preprečiti, prepovedati ali omejiti dajanja v promet in/ali začetka uporabe instrumenta ali proizvoda, opisanega v odstavku 1, če tak instrument ali proizvod nosi napise oziroma oznake ES v skladu s pogoji, predpisanimi v tej direktivi in v posebnih direktivah, ki se nanašajo na zadevni instrument ali proizvod.

4. Države članice odobritvi tipa in prvi overitvi ES pripisujejo enak pomen kot ustreznim nacionalnim ukrepom.

5. Posebne direktive, ki se nanašajo na predmete iz odstavka 1, podrobno določajo:

— zlasti merilne postopke in lastnosti ter tehnične zahteve za njihovo zasnovo in delovanje instrumentov iz točke (a) iz odstavka 1,

— zahteve v zvezi s točkama (b) in (c) odstavka 1.

6. Posebne direktive lahko določijo datum, na katerega predpisi Skupnosti zamenjajo obstoječo nacionalno zakonodajo.







POGLAVJE II

ODOBRITEV TIPA ES

Člen 2

1. Države članice podelijo odobritev tipa ES v skladu z določbami te direktive in ustreznih posebnih direktiv.

2. Odobritev tipa ES za instrumente pomeni njihov sprejem v prvo overitev ES, če se slednja ne zahteva, pa pooblastilo za njihovo dajanje v promet in/ali začetek uporabe. Če je s posebno direktivo (direktivami), ki se uporablja za posamično vrsto instrumentov, ta vrsta oproščena odobritve tipa ES, so instrumenti te vrste neposredno sprejeti v prvo overitev ES.

3. Če jim kontrolna oprema, s katero razpolagajo, to omogoča, države članice podelijo odobritev tipa ES za vsak instrument, ki izpolnjuje zahteve te direktive in posebnih direktiv, ki se nanašajo na instrument.

4. Zahtevo za odobritev tipa ES lahko vloži samo proizvajalec ali njegov zastopnik, s sedežem v Skupnosti. Za isti instrument se lahko vloži zahteva samo v eni državi članici.

5. Država članica, ki je podelila odobritev tipa ES, ukrene vse potrebno, da zagotovi, da bo redno obveščena o vsaki spremembi ali dodatku k odobrenemu tipu. O takih spremembah obvešča ostale države članice.

Spremembe ali dodatki k odobrenemu tipu morajo dobiti dodatno odobritev tipa ES od države članice, ki je podelila odobritev tipa ES, če take spremembe vplivajo ali bi lahko vplivale na merilne rezultate ali na predpisane pogoje za uporabo instrumenta.

Vendar pa se v primeru spremenjenega tipa namesto dodatka k prvotnemu certifikatu o odobritvi tipa ES podeli nova odobritev tipa ES, če se tip spremeni potem, ko so bile spremenjene ali prilagojene določbe te direktive ali ustrezne posebne direktive tako, da bi bilo spremenjeni tip mogoče odobriti samo v skladu z novimi predpisi.

Člen 3

Če je odobritev tipa ES podeljena pomožni opremi, so v njej navedeni:

(a) tipi instrumentov, na katere je lahko ta oprema priključena ali vanje vgrajena;

(b) splošni pogoji za celovito delovanje instrumentov, za katere je odobrena.

Člen 4

Če je instrument uspešno opravil pregled za odobritev tipa ES, predpisan s to direktivo in s posebnimi direktivami, ki se nanašajo na instrument, sestavi država članica, ki je tak pregled izvedla, certifikat odobritve tipa ES.

Država članica ta certifikat posreduje vložniku.

V primeru, navedenem v členu 11 te direktive ali v posebni direktivi, vložnik mora, v vseh drugih primerih pa lahko, na vsak instrument, ki je v skladu z odobrenim tipom, pritrditi ali da pritrditi znak odobritve ES, ki je določen v tem certifikatu.

Člen 5

1. Odobritev tipa ES velja 10 let. Podaljša se lahko za nadaljnja obdobja desetih let. Število instrumentov, ki se lahko izdelajo v skladu z odobrenim tipom, ni omejeno.

Odobritve tipa ES, ki so podeljene na podlagi določb te direktive in posebne direktive, se ne smejo podaljšati po začetku veljavnosti katerekoli spremembe ali prilagoditve teh določb Skupnosti, če take odobritve tipa ES na podlagi teh novih določb ne bi mogle biti podeljene.

Če odobritev tipa ES ni podaljšana, bo taka odobritev kljub temu še naprej veljala za instrumente, ki so že v uporabi.

2. Če se uporabijo nove tehnike, ki niso predvidene s posebno direktivo, se lahko podeli omejena odobritev tipa ES, po predhodnem posvetovanju z drugimi državami članicami.

Vključuje lahko naslednje omejitve:

(a) omejeno število instrumentov, ki jih lahko odobritev zajema;

(b) obveznost obveščanja pristojnih organov oblasti o mestih namestitve;

(c) omejitve uporabe;

(d) posebne omejitve, ki zadevajo uporabljeno tehniko.

Podeli pa se lahko samo, če:

(a) je stopila v veljavo posebna direktiva za to vrsto instrumentov;

(b) največji dopustni pogreški, določeni s posebnimi direktivami, niso bili preseženi.

Trajanje take odobritve je največ dve leti. Podaljša se lahko za nadaljnje obdobje do največ treh let.

▼M1 —————

▼B

Člen 6

Če se za vrsto instrumentov, ki izpolnjuje zahteve posebne direktive, ne zahteva odobritev tipa ES, lahko proizvajalec instrumentov te vrste na lastno odgovornost označi s posebnim znakom, ki je opisan v točki 3.3 Priloge I.

Člen 7

1. Država članica, ki je podelila odobritev tipa ES, lahko le-to prekliče:

(a) če instrumenti, za katere je bila taka odobritev podeljena, niso skladni z odobrenim tipom ali z določbami ustrezne posebne direktive, ki se nanaša nanje;

(b) če niso izpolnjene meroslovne zahteve, navedene v certifikatu o odobritvi, ali določila člena 5(2);

(c) če ugotovi, da je bila odobritev podeljena na nepravilen način.

2. Država članica, ki je podelila odobritev tipa ES, mora le-to preklicati, če se pri instrumentih, katerih tip je bil odobren, med uporabo odkrije hiba splošne narave, zaradi katere so neprimerni za predvideno uporabo.

3. Če državo članico, ki je podelila odobritev tipa ES druga država članica obvesti, da je prišlo do katerega od primerov iz odstavkov 1 in 2, po posvetovanju s to drugo državo članico sprejme tudi ukrepe, predvidene v navedenih odstavkih.

4. Država članica, ki je ugotovila, da je prišlo do primera iz odstavka 2, lahko do nadaljnjega prepove dajanje v promet in začetek uporabe instrumentov.

O tem nemudoma obvesti druge države članice in Komisijo ter navede razloge za tako odločitev.

Enak postopek velja v primerih iz odstavka 1 v zvezi z instrumenti, ki so oproščeni prve overitve ES, če proizvajalec po ustreznem opozorilu instrumentov ne uskladi z odobrenim tipom ali z zahtevami ustrezne posebne direktive.

5. Če država članica, ki je podelila odobritev tipa ES, oporeka temu, da je prišlo do primera iz odstavka 2, o katerem je bila obveščena, ali če oporeka temu, da so ukrepi, sprejeti v skladu z odstavkom 4 upravičeni, si zadevne države članice prizadevajo za razrešitev spora.

Komisija je stalno obveščena. Po potrebi organizira ustrezna posvetovanja za razrešitev spora.







POGLAVJE III

PRVA OVERITEV

Člen 8

1. Prva overitev ES pomeni pregled novega ali obnovljenega merilnega instrumenta in potrditev njegove skladnosti z odobrenim tipom in/ali z zahtevami te direktive in posebnih direktiv, ki se nanj nanašajo. Prva overitev se potrdi z znakom prve overitve ES.

2. Prva overitev ES instrumentov se lahko v primerih, navedenih v posebnih direktivah in v skladu s sprejetimi postopki, izvede po metodi, ki ni metoda preverjanja po posameznih enotah.

3. Če jim njihova oprema to omogoča, države članice same izvajajo prvo overitev ES za instrumente, ki so jim bili predloženi v potrditev, da imajo merilne lastnosti in da izpolnjujejo zahteve glede tehnične izdelave in delovanja, ki so za to vrsto instrumentov določene s posebnimi direktivami.

4. Za instrumente, ki jim je bil podeljen znak prve overitve ES, traja obveznost za države članice, predvidena v členu 1(3), do konca leta, ki sledi letu, v katerem je bil znak prve overitve ES pritrjen, razen če je s posebnimi direktivami določeno daljše obdobje.

Člen 9

1. Ko je instrument predložen v prvo overitev ES, država članica, ki izvaja pregled, ugotovi:

(a) ali instrument spada v vrsto, ki je oproščena odobritve tipa ES, in če je temu tako, ali izpolnjuje zahteve glede tehnične izdelave in delovanja, ki jih določajo posebne direktive, ki se nanašajo na ta instrument;

(b) ali je instrumentu bila podeljena odobritev tipa ES, in če je, ali je v skladu z odobrenim tipom in posebnimi direktivami, ki se nanašajo na ta instrument in so bile v veljavi na dan izdaje odobritve tipa ES.

2. Pregled, ki se izvede pri prvi overitvi ES, se v skladu s posebnimi direktivami nanaša zlasti na:

(a) meroslovne lastnosti;

(b) največje dopustne pogreške;

(c) konstrukcijo, v kolikor le-ta zagotavlja, da se merilne lastnosti pod normalnimi pogoji uporabe instrumenta ne bodo dosti poslabšale;

(d) prisotnost predpisanih napisov in ploščic z žigom oziroma možnosti za pritrditev znaka prve overitve ES.

Člen 10

Ko je instrument v skladu z zahtevami te direktive in posebnih direktiv uspešno opravil prvo overitev ES, se pod odgovornostjo zadevne države članice in v skladu s pravili iz Priloge II točka 3, na tak instrument pritrdi delni ali končni znak prve overitve ES, opisan v navedeni točki.

Člen 11

Če prva overitev ES za vrsto instrumentov, ki izpolnjujejo zahteve posebne direktive, ni potrebna, proizvajalec instrumente te vrste označi na lastno odgovornost s posebno oznako, ki je opisana v točki 3.4 Priloge I.







POGLAVJE IV

SKUPNE DOLOČBE ZA ODOBRITEV TIPA ES IN PRVO OVERITEV ES

Člen 12

Države članice ukrenejo vse potrebno, da preprečijo, da bi se na instrumentih uporabljale oznake ali napisi, ki bi jih bilo mogoče zamenjati z oznakami ali napisi ES.

Člen 13

Vsaka država članica obvesti druge države članice in Komisijo o službah, organih in ustanovah, ki so ustrezno pooblaščeni za izvajanje pregledov, navedenih v tej direktivi in v posebnih direktivah, za izdajanje certifikatov odobritve tipa ES in za pritrditev znakov prve overitve ES.

Člen 14

Države članice lahko zahtevajo, da so predpisani napisi sestavljeni v njihovem uradnem jeziku oziroma jezikih.







POGLAVJE V

KONTROLA INSTRUMENTOV V UPORABI

Člen 15

S posebnimi direktivami se opredelijo kontrolne zahteve za instrumente v uporabi, ki nosijo oznake in napise ES, in zlasti največji dopustni pogreški med uporabo. Če nacionalna zakonodaja v zvezi z instrumenti, ki nimajo oznak ali napisov ES, postavlja manj stroge zahteve, se lahko slednja uporablja kot merilo za kontrole.







POGLAVJE VI

PRILAGAJANJE DIREKTIV TEHNIČNEMU NAPREDKU

▼M1

Člen 16

Na Komisijo se prenese pooblastilo za sprejemanje delegiranih aktov v skladu s členom 16a za spremembo prilog I in II, da se prilagodita tehničnemu napredku.

▼M1

Člen 16a

1. Pooblastilo za sprejemanje delegiranih aktov je preneseno na Komisijo pod pogoji, določenimi v tem členu.

2. Pooblastilo za sprejemanje delegiranih aktov iz člena 16 se prenese na Komisijo za obdobje petih let od 26. julija 2019. Komisija pripravi poročilo o prenosu pooblastila najpozneje devet mesecev pred koncem petletnega obdobja. Prenos pooblastila se samodejno podaljšuje za enako dolga obdobja, razen če Evropski parlament ali Svet nasprotuje temu podaljšanju najpozneje tri mesece pred koncem vsakega obdobja.

3. Prenos pooblastila iz člena 16 lahko kadar koli prekliče Evropski parlament ali Svet. S sklepom o preklicu preneha veljati prenos pooblastila iz navedenega sklepa. Sklep začne učinkovati dan po njegovi objavi v Uradnem listu Evropske unije ali na poznejši dan, ki je določen v navedenem sklepu. Sklep ne vpliva na veljavnost že veljavnih delegiranih aktov.

4. Komisija se pred sprejetjem delegiranega akta posvetuje s strokovnjaki, ki jih imenujejo države članice, v skladu z načeli, določenimi v Medinstitucionalnem sporazumu z dne 13. aprila 2016 o boljši pripravi zakonodaje ( 1 ).

5. Komisija takoj po sprejetju delegiranega akta o njem sočasno uradno obvesti Evropski parlament in Svet.

6. Delegirani akt, sprejet na podlagi člena 16, začne veljati le, če mu niti Evropski parlament niti Svet ne nasprotuje v roku treh mesecev od uradnega obvestila Evropskemu parlamentu in Svetu o tem aktu ali če pred iztekom tega roka tako Evropski parlament kot Svet obvestita Komisijo, da mu ne bosta nasprotovala. Ta rok se na pobudo Evropskega parlamenta ali Sveta podaljša za dva meseca.

▼M1 —————

▼B







POGLAVJE VII

KONČNE DOLOČBE

Člen 18

Vse odločitve, sprejete v skladu z določbami, sprejetimi ob izvajanju te direktive in posebnih direktiv, ki se nanašajo na zadevne instrumente in s katerimi se zavrne odobritev tipa ES ali podaljšanje njegove veljavnosti, prekliče odobritev tipa ES ali zavrne izvedba postopka za prvo overitev ES ali prepove dajanje v promet in/ali začetek uporabe instrumenta, morajo biti obrazložene. Takšna zavrnitev, preklic ali prepoved se uradno sporoči prizadetim strankam z navedbo pravnih sredstev, ki so jim na voljo po veljavni zakonodaji v državah članicah, in rokov za uporabo takšnih pravnih sredstev.

Člen 19

Države članice Komisiji sporočijo besedila temeljnih določb nacionalne zakonodaje, ki jih sprejmejo na področju, ki ga ureja ta direktiva.

Člen 20

Direktiva 71/316/EGS, kakor je bila spremenjena z akti, navedenimi v Prilogi III, Del A je razveljavljena, brez poseganja v obveznosti držav članic glede rokov za prenos v nacionalno pravo direktiv, ki so določene v Prilogi III, Del B.

Sklicevanja na razveljavljeno direktivo, se štejejo kot sklicevanja na to direktivo in se berejo v skladu s korelacijsko tabelo v Prilogi IV.

Člen 21

Ta direktiva začne veljati na dvajseti dan po objavi v Uradnem listu Evropske unije.

Člen 22

Ta direktiva je naslovljena na države članice.









PRILOGA I

ODOBRITEV TIPA ES

1. Zahteva za odobritev ES

1.1 Zahteva in z njo povezana dokumentacija se sestavi v enem od uradnih jezikov v skladu z zakonodajo države, v kateri se zahteva vloži. Država članica ima pravico zahtevati, da so tudi priloženi dokumenti napisani v istem uradnem jeziku.

Istočasno vložnik kopijo svoje zahteve pošlje vsem državam članicam.

1.2 Zahteva vsebuje naslednje podatke:

(a) ime in naslov proizvajalca oziroma podjetja, njegovega pooblaščenega zastopnika ali vložnika;

(b) vrsto instrumenta;

(c) predvideni namen uporabe;

(d) merilne lastnosti;

(e) morebitno trgovsko oznako ali vrsto.

1.3 Zahtevi se v dvojniku priloži dokumentacija, potrebna za njeno ovrednotenje, zlasti pa:

1.3.1 opis:

(a) konstrukcije in delovanja instrumenta;

(b) zaščitnih ukrepov, ki zagotavljajo pravilno delovanje;

(c) naprav za reguliranje in naravnavanje;

(d) predvidenih mest za:

— znake overitve,

— plombe (če so potrebne).

1.3.2 risbe splošne razporeditve in po potrebi podrobne risbe pomembnejših delov konstrukcije;

1.3.3 shemo, ki ilustrira principe delovanja, in po potrebi fotografijo.

1.4 Zahtevi se, če je ustrezno, priloži dokumentacija, ki se nanaša na že podeljene nacionalne odobritve.

2. Pregled za odobritev ES

2.1 Pregled zajema:

2.1.1 preučitev dokumentacije in pregled merilnih lastnosti tipa v laboratorijih meroslovne službe, v odobrenih laboratorijih ali na kraju izdelave, dobave oz. montaže.

2.1.2 če so merilne lastnosti tipa poznane do podrobnosti, samo pregled predložene dokumentacije.

2.2 Pregled zajema celovito delovanje instrumenta pod normalnimi pogoji uporabe. Pod takimi pogoji mora instrument ohranjati zahtevane merilne lastnosti.

2.3 Narava in obseg pregleda iz točke 2.1. sta lahko določena s posebnimi direktivami.

2.4 Meroslovna služba lahko od vložnika zahteva, da ji da na voljo etalone in ustrezna sredstva v obliki materiala ter pomožno osebje, ki so potrebni za izvedbo odobritvenih preskusov.

3. Certifikat in znak odobritve ES

3.1 V certifikatu so podani rezultati pregleda tipa in določene druge zahteve, ki jim mora instrument ustrezati. Priloženi so mu opisi, risbe in sheme, potrebni za prepoznavanje tipa in razlago njegovega delovanja. Znak odobritve iz člena 4 je stilizirana črka ε, ki vsebuje:

— v zgornjem delu razpoznavna velika(-e) črka(-e) države članice, ki je dodelila odobritev (B za Belgijo, BG za Bolgarijo, CZ za Češko, DK za Dansko, D za Nemčijo, EST za Estonijo, IRL za Irsko, EL za Grčijo, E za Španijo, F za Francijo, I za Italijo, CY za Ciper, LV za Latvijo, LT za Litvo, L za Luksemburg, H za Madžarsko, M za Malto, NL za Nizozemsko, A za Avstrijo, PL za Poljsko, P za Portugalsko, RO za Romunijo, SI za Slovenijo, SK za Slovaško, FI za Finsko, S za Švedsko, UK za Združeno kraljestvo) in zadnji dve števki leta odobritve,

— v spodnjem delu oznako, ki jo določi meroslovna služba, ki je odobritev podelila (identifikacijsko številko).

Primer takega znaka odobritve je prikazan v točki 6.1.

3.2 V primeru omejene odobritve ES se pred stilizirano črko ε postavi črka P, ki je iste velikosti kot ε.

Primer take omejene odobritve je prikazan v točki 6.2.

3.3 Znak iz člena 6 je enak kot znak odobritve ES, s to razliko, da je stilizirana črka ε simetrično zasukana okrog navpične osi in nima nobene druge oznake, razen če posebne direktive ne določajo drugače.

Primer takega znaka je prikazan v točki 6.3.

3.4 Znak iz člena 11 je enak kot znak odobritve ES v šesterokotniku.

Primer takega znaka je prikazan v točki 6.4.

3.5 Znaki iz točk 3.1. in 3.4., ki jih proizvajalec pritrdi v skladu z določili te direktive, morajo biti pritrjeni na vidnem mestu na posameznem instrumentu ter na vsej pomožni opremi, ki je predložena v overitev, in morajo biti čitljivi ter neizbrisni. Če pritrditev takih znakov predstavlja tehnične težave, se lahko s posebnimi direktivami oziroma z dogovorom, sprejetim med meroslovnimi službami držav članic, naredijo oziroma sprejmejo izjeme.

4. Deponiranje tipa

V primerih, predvidenih v posebnih direktivah, lahko služba, ki je podelila odobritev, zahteva, če se ji zdi potrebno, deponiranje tipa instrumenta, za katerega je bila podeljena odobritev. Namesto takega tipskega instrumenta lahko služba dovoli deponiranje delov instrumenta, modelov skale ali risb, in to navede v certifikatu o odobritvi ES.

5. Objava odobritve

5.1 Kopije certifikata o odobritvi tipa ES se hkrati z obvestilom prizadetim strankam pošljejo Komisiji in drugim državam članicam; slednje lahko dobijo tudi kopije zapisnikov o meroslovnih pregledih, če to želijo.

5.2 Preklic odobritve tipa ES in drugo komuniciranje v zvezi z obsegom in veljavnostjo odobritve tipa ES se prav tako objavijo v skladu s postopkom iz točke 5.1.

5.3 Država članica, ki zavrne odobritev tipa ES, o tej odločitvi obvesti ostale države članice in Komisijo.

6. Znaki, povezani z odobritvijo tipa ES

6.1 Znak odobritve tipa ES







Primer: Odobritev tipa ES, ki jo je leta 1971 podelila meroslovna služba Nemčije (glej točko 3.1., prva alinea) Identifikacijska številka odobritve tipa ES (glej točko 3.1., druga alinea)

6.2 Znak omejene odobritve tipa ES (glej točko 3.2.)







Primer: Omejena odobritev tipa ES, ki jo je leta 1971 podelila meroslovna služba Nemčije. Identifikacijska številka omejene odobritve tipa ES

6.3 Znak oprostitve odobritve tipa ES (glej točko 3.3.)







Primer:

6.4 Znak odobritve tipa ES v primeru oprostitve prve overitve ES

(glej točko 3.4.)







Primer: Odobritev tipa ES, ki jo je podelila meroslovna služba Nemčije leta 1971. Identifikacijska številka odobritve tipa ES.









PRILOGA II

PRVA OVERITEV ES

1. Splošno

1.1 Prva overitev ES se lahko izvede v eni ali več stopnjah (ponavadi dveh).

1.2 Ob upoštevanju določb posebnih direktiv:

1.2.1 se prva overitev ES v eni stopnji izvede na instrumentih, ki kot celi zapustijo tovarno, se pravi na instrumentih, ki jih je teoretično mogoče prenesti na mesto namestitve, ne da bi jih prej razstavili.

1.2.2 se prva overitev ES izvede v dveh ali več stopnjah na instrumentih, katerih pravilno delovanje je odvisno od razmer, v kakršnih so nameščeni oziroma se uporabljajo.

1.2.3 V prvi stopnji postopka overitve se zagotovi zlasti, da je instrument skladen z odobrenim tipom ali, v primeru instrumentov, ki so oproščeni odobritve tipa ES, da je skladen z določbami, ki se zanj uporabljajo.

2. Kraj prve overitve ES

2.1 Če s posebnimi direktivami ni določen kraj overitve, se instrumenti, ki se morajo overiti samo v eni stopnji, overijo na kraju, ki ga izbere pristojna meroslovna služba.

2.2 Instrumente, ki se morajo overiti v dveh ali več stopnjah, overi meroslovna služba, ki je za tisto ozemlje pristojna.

2.2.1 Zadnja stopnja overitve se obvezno izvede na kraju namestitve,

2.2.2 Ostale stopnje overitve se izvajajo, kot je predpisano v točki 2.1.

2.3 Posebno kadar se overitev izvaja izven overitvenega urada, lahko meroslovna služba, ki overitev izvaja, zahteva od vložnika:

— da ji da na voljo etalone in ustrezna sredstva v obliki materiala ter pomožno osebje, potrebne za izvedbo overitve;

— da priskrbi kopijo certifikata o odobritvi ES.

3. Znaki prve overitve ES

3.1 Opredelitev znakov prve overitve ES

3.1.1 Ob upoštevanju določb posebnih direktiv, so znaki prve overitve ES, ki se pritrdijo v skladu s točko 3.3, naslednji:

3.1.1.1 Končni znak overitve ES sestavljata dva žiga:

(a) prvega sestavlja mala črka „e“, ki vsebuje:

— v zgornjem delu razpoznavno veliko(-e) črko(-e) države članice, kjer je bil opravljen izvirni preskus (B za Belgijo, BG za Bolgarijo, CZ za Češko, DK za Dansko, D za Nemčijo, EST za Estonijo, IRL za Irsko, EL za Grčijo, E za Španijo, F za Francijo, I za Italijo, CY za Ciper, LV za Latvijo, LT za Litvo, L za Luksemburg, H za Madžarsko, M za Malto, NL za Nizozemsko, A za Avstrijo PL za Poljsko, P za Portugalsko, RO za Romunijo, SI za Slovenijo, SK za Slovaško, FI za Finsko, S za Švedsko, UK za Združeno kraljestvo), ki jo po potrebi spremlja ena ali dve številki, ki označujeta teritorialno ali upravno porazdelitev;

— v spodnji polovici identifikacijsko številko overitelja ali overitvenega urada;

(b) drugi žig sestavljata zadnji dve številki letnice overitve v šesterokotniku.

3.1.1.2 Znak delne overitve ES sestavlja samo prvi žig. Ta služi tudi kot plomba.

3.2 Oblika in mere znakov

3.2.1 Na priloženih risbah je prikazana oblika, mere in obris črk ter številk za znak prve overitve ES, kot je predpisano v točki 3.1; prvi dve risbi kažeta različne dele žiga, tretja pa je primerek žiga. Mere, ki so podane na risbah, so relativne in so odvisne od premera kroga, ki je opisan okrog male črke „e“ in okrog polja šesterokotnika.

Dejanski premeri krogov, opisanih okrog znakov, so 1,6 mm, 3,2 mm, 6,3 mm in 12,5 mm.

3.2.2 Meroslovne službe držav članic si medsebojno izmenjavajo originalne risbe znakov prve overitve ES, ki so izvedeni v skladu z modeli iz priloženih risb.

3.3 Pritrditev znakov

3.3.1 Končni znak overitve ES se pritrdi na dodeljeno mesto na instrumentu, potem ko je bil slednji popolnoma overjen in je njegova skladnost priznana z zahtevami ES.

3.3.2 Delni znak overitve ES se pritrdi:

3.3.2.1 če se overitev izvaja v več stopnjah, na instrumentu ali delu instrumenta, ki izpolnjuje pogoje, predpisane za operacije, ki se ne izvajajo na kraju namestitve, na mestu, na katerem je odtisnjen datum ali na katerem koli drugem mestu, ki je določeno v posebnih direktivah,

3.3.2.2 v vseh primerih kot plomba na mestih, določenih s posebnimi direktivami.









PRILOGA III

DEL A







Razveljavljena direktiva s seznamom njenih zaporednih sprememb (iz člena 20) Direktiva Sveta 71/316/EGS (UL L 202, 6.9.1971, str. 1). Akt o pristopu iz leta 1972, Priloga I, točka X.12 (UL L 73, 27.3.1972, str. 118). Direktiva Sveta 72/427/EGS (UL L 291, 28.12.1972, str. 156). Akt o pristopu iz leta 1979, Priloga I, točka X.A (UL L 291, 19.11.1979, str. 108). Direktiva Sveta 83/575/EGS (UL L 332, 28.11.1983, str. 43). Akt o pristopu iz leta 1985, Priloga I, točka IX.A.7. (UL L 302, 15.11.1985, str. 212). Direktiva Sveta 87/354/EGS (UL L 192, 11.7.1987, str. 43). samo glede sklicevanja na Direktivo 71/316/EGS v členu 1 in Prilogi, točka 4 Direktiva Sveta 87/355/EGS (UL L 192, 11.7.1987, str. 46). Direktiva Sveta 88/665/EGS (UL L 382, 31.12.1988, str. 42). samo člen 1 (1) Akt o pristopu iz leta 1994, Priloga I, točka XI.C.VII.1 (UL C 241, 29.8.1994, str. 211). Uredba Sveta (ES) št. 807/2003 (UL L 122, 16.5.2003, str. 36). samo Priloga III, točka 5 Akt o pristopu iz leta 2003, Priloga II, točka I.D.1. (UL L 236, 23.9.2003, str. 64). Direktiva Sveta 2006/96/ES (UL L 363, 20.12.2006, str. 81). samo glede sklicevanja na Direktivo 71/316/EGS v členu 1 in Prilogi, točka B.1 Direktiva Komisije 2007/13/ES (UL L 73, 13.3.2007, str. 10).

DEL B







Roki za prenos v nacionalno pravo (iz člena 20) Direktiva Roki za prenos 71/316/EGS 30. januar 1973 83/575/EGS 1. januar 1985 87/354/EGS 31. december 1987 87/355/EGS 31. december 1987 2006/96/ES 1. januar 2007 2007/13/ES 9. marec 2008









PRILOGA IV







KORELACIJSKA TABELA Direktiva 71/316/EGS Ta direktiva Člen 1(1)(a) Člen 1(1), točka (a) in člen 1(2) Člen 1(1)(b) Člen 1(1), točka (b) Člen 1(1)(c) Člen 1(1), točka (c) Člen 1(2) Člen 1(3) Člen 1(3) Člen 1(4) Člen 1(4), prvi pododstavek Člen 1(5) Člen 1(4), drugi pododstavek Člen 1(6) Člen 2(1) Člen 2(2) Člen 2(2) Člen 2(3) Člen 2(3) Člen 2(4) Člen 2(4) Člen 2(5) Člen 2(5) Člen 2(1) Člen 3, uvodno besedilo Člen 3, uvodno besedilo Člen 3, prva alinea Člen 3, točka (a) Člen 3, druga alinea Člen 3, točka (b) Člen 4, prvi stavek Člen 4, prvi in drugi odstavek Člen 4, drugi stavek Člen 4, tretji odstavek Člen 5(1) Člen 5(1) Člen 5(2), prvi pododstavek Člen 5(2), prvi pododstavek Člen 5(2), drugi pododstavek, uvodno besedilo Člen 5(2), drugi pododstavek, uvodno besedilo Člen 5(2), drugi pododstavek, prva alinea Člen 5(2), drugi pododstavek, točka (a) Člen 5(2), drugi pododstavek, druga alinea Člen 5(2), drugi pododstavek, točka (b) Člen 5(2), drugi pododstavek, tretja alinea Člen 5(2), drugi pododstavek, točka (c) Člen 5(2), drugi pododstavek, četrta alinea Člen 5(2), drugi pododstavek, točka (d) Člen 5(2), tretji pododstavek, uvodno besedilo Člen 5(2), tretji pododstavek, uvodno besedilo Člen 5(2), tretji pododstavek, prva alinea Člen 5(2), tretji pododstavek, točka (a) Člen 5(2), tretji pododstavek, druga alinea Člen 5(2), tretji pododstavek, točka (b) Člen 5(2), četrti pododstavek Člen 5(2), četrti pododstavek Člen 5(3) Člen 5(3) Člen 6 Člen 6 Člen 7(1), (2) in (3) Člen 7(1), (2) in (3) Člen 7(4), prvi stavek Člen 7(4), prvi pododstavek Člen 7(4), drugi stavek Člen 7(4), drugi pododstavek Člen 7(4), tretji stavek Člen 7(4), tretji pododstavek Člen 7(5) Člen 7(5) Člen 8(1), točka (a) Člen 8(1) Člen 8(1), točka (b) Člen 8(2) Člen 8(2) Člen 8(3) Člen 8(3) Člen 8(4) Člen 9(1) Člen 9(1) Člen 9(2), uvodno besedilo Člen 9(2), uvodno besedilo Člen 9(2), prva alinea Člen 9(2), točka (a) Člen 9(2), druga alinea Člen 9(2), točka (b) Člen 9(2), tretja alinea Člen 9(2), točka (c) Člen 9(2), četrta alinea Člen 9(2), točka (d) Člena 10 in 11 Člena 10 in 11 Členi 12, 13 in 14 Členi 12, 13 in 14 Člen 15 Člen 15 Člen 16, prvi stavek Člen 16, prvi odstavek Člen 16, drugi stavek Člen 16, drugi odstavek Člen 17 — Člen 18(1) Člen 17(1) Člen 18(2), prvi pododstavek Člen 17(2) Člen 18(2), drugi pododstavek — Člen 18(3) — Člen 19 Člen 18 Člen 20(1) — Člen 20(2) Člen 19 — Člena 20 in 21 Člen 21 Člen 22 Priloga I Priloga I Točki 1 in 1.1 Točki 1 in 1.1 Točka 1.2, uvodno besedilo Točka 1.2, uvodno besedilo Točka 1.2, prva alinea Točka 1.2, točka (a) Točka 1.2, druga alinea Točka 1.2, točka (b) Točka 1.2, tretja alinea Točka 1.2, točka (c) Točka 1.2, četrta alinea Točka 1.2, točka (d) Točka 1.2, peta alinea Točka 1.2, točka (e) Točka 1.3 Točka 1.3 Točka 1.3.1, uvodno besedilo Točka 1.3.1, uvodno besedilo Točka 1.3.1, prva alinea Točka 1.3.1, točka (a) Točka 1.3.1, druga alinea Točka 1.3.1, točka (b) Točka 1.3.1, tretja alinea Točka 1.3.1, točka (c) Točka 1.3.1, četrta alinea Točka 1.3.1, točka (d) Točka 1.3.2 do točke 5 Točka 1.3.2 do točke 5 Točka 5.2 Točka 5.1 Točka 5.3 Točka 5.2 Točka 5.4 Točka 5.3 Točka 6 do točke 6.4 Točka 6 do točke 6.4 Priloga II Priloga II — Priloga III — Priloga IV